5.6.2015 Jurnalul Oficial al Uniunii Europene L 141/73 DIRECTIVE DIRECTIVA (UE) 2015/849 A PARLAMENTULUI EUROPEAN ȘI A CONSILIULUI din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European şi al Consiliului și de abrogare a Directivei 2005/60/CE a Parlamentului European şși a Consiliului și a Directivei 2006/70/CE a Comisiei (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Băncii Centrale Europene (!) având în vedere avizul Comitetului Economic și Social European (?), hotărând în conformitate cu procedura legislativă ordinară (2), întrucât: (1) Fluxurile de bani iliciţi pot deteriora integritatea, stabilitatea şi reputația sectorului financiar și pot ameninţa piața internă a Uniunii, precum şi dezvoltarea internațională. Spălarea de bani, finanțarea terorismului şi criminalitatea organizată rămân probleme semnificative care ar trebui abordate la nivelul Uniunii. Pe lângă o mai mare dezvoltare a abordării bazate pe dreptul penal la nivelul Uniunii, prevenirea țintită și proporționată a utilizării sistemului financiar în scopul spălării banilor și finanțării terorismului este indispensabilă și poate aduce rezultate complementare. (2) Soliditatea, integritatea şi stabilitatea instituțiilor de credit şi instituțiilor financiare şi încrederea în sistemul financiar în ansamblu ar putea fi puse grav în pericol de eforturile infractorilor şi ale complicilor acestora fie de a disimula originea produselor infracțiunii, fie de a canaliza fonduri legale sau ilegale în scopuri teroriste. Cei care spală bani şi cei care finanțează terorismul ar putea încerca să profite, pentru a-şi facilita activitățile infracționale, de libera circulație a capitalurilor și de libertatea de a presta servicii financiare pe care le implică spațiul financiar integrat al Uniunii. În consecință, sunt necesare anumite măsuri de coordonare la nivelul Uniunii. În acelaşi timp, obiectivele de protecţie a societății împotriva criminalității şi de protecție a stabilității și integrității sistemului financiar al Uniunii ar trebui puse în balanță cu necesitatea de a crea un mediu de reglementare care să permită societăților să își dezvolte propriile afaceri fără cheltuieli disproporționate legate de conformitate. (3) Prezenta directivă este a patra directivă care abordează amenințarea reprezentată de spălarea banilor. Directiva 91/308/CEE a Consiliului () a definit spălarea banilor în funcție de infracțiunile legate de droguri şi a impus () JO C166,12.6.2013, . 2. () JoC271,19.9.2013, p. 31. () Poziţia Parlamentului European din 11 martie 2014 (nepublicată încă în Jurnalul Oficial) şi poziția în primă lectură a Consiliului din 20 aprilie 2015 (nepublicată încă în Jurnalul Oficial). Poziţia Parlamentului European din 20 mai 2015 (nepublicată încă în Jurnalul Oficial). ( Directi)va 91/308/CEE a Consiliului din 10 iunie 1991 privind prevenirea utilizării sistemului financiar în scopul spălării banilor (JOL166,28.6.1991,p. 77).